b"\n_START_ARTICLE_\nJoan Amade\n_START_SECTION_\nBiografia\n_START_PARAGRAPH_\nCurs\xc3\xa0 estudis superiors a la Sorbona i a la facultat de lletres de Tolosa de Llenguadoc. El 1904 fou agregat de castell\xc3\xa0 i professor als liceus de Montalban i de Montpeller. El 1919 entr\xc3\xa0 com a mestre de confer\xc3\xa8ncies de llengua i literatura castellanes a la facultat de lletres de Montpeller. Fou nomenat professor a la facultat de Montpeller el 1931._NEWLINE_El regionalista Joan Carles-Brun el guany\xc3\xa0 a la seva causa i, juntament amb Josep-Sebasti\xc3\xa0 Pons, Gustau Violet, Juli Delpont, Llu\xc3\xads Pastre, Raymond de Lacvivier i altres fund\xc3\xa0, el 1906 la Societat d'Estudis Catalans i la Revue Catalane (1907-1921), des d'on crida els j\xc3\xb3vens poetes nord-catalans a escriure en catal\xc3\xa0, tot i que la seva pr\xc3\xb2pia producci\xc3\xb3 liter\xc3\xa0ria en aquesta llengua fou ben minsa. La revista, per\xc3\xb2, va haver de tancar per dificultats financeres el 1921._NEWLINE_El 1926 va fomentar la celebraci\xc3\xb3 dels Jocs Florals a Perpiny\xc3\xa0. Fou membre corresponent de l'Institut d'Estudis Catalans des del 1945. El 1920 acompany\xc3\xa0 el mariscal Josep Joffre als Jocs Florals de Barcelona, i el 1935 hi pronunci\xc3\xa0 el discurs d'agra\xc3\xafment. Els seus poemes han estat musicats per Pere Figueres i Jordi Barre."